Nafarroako Parlamentuko Mahaiak, 2022ko irailaren 26an egindako bilkuran, Eledunen Ba­­­­­tzarrari en­­­­­tzun ondoren, erabaki hau hartu zuen, besteak beste:

**1.** Izapide­­­­­tzeko onar­­­­­tzea Cristina Ibarrola Guillén andreak aurkezturiko galdera, osasun arloko kontu-hartzailetza delegatuak Efficold S.A. enpresarekin eginiko FFP2 maskaren hornidurarako kontratua zela-eta emandako eragozpen-ohar etengarriaren gainean Kontu-hartzailetza Nagusiak egindako txosten-zirriborroari buruzkoa.

**2.** Nafarroako Parlamentuko Aldizkari Ofizialean argitara dadin agin­­­­­tzea.

**3.** Nafarroako Gobernuari igor­­­­­tzea, Legebil­­­­­tzarreko Erregelamenduko 194. artikuluak agindutakoari jarraikiz, ida­­­­­tzizko eran­­­­­tzuna bidal dezan.

Iruñean, 2022ko irailaren 26an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Ekonomia eta Ogasuneko kontseilariak idatziz erantzun dezan:

1- Kontu-hartzailetzako Zuzendaritza Nagusiko funtzionarioek prestatutako kontu-hartzailetza nagusiaren txostenaren zirriborrorik egon al zen, Osasun arloko kontu-hartzailetza delegatuak Efficold SA enpresari FFP2 maskarak erostearen gainean emandako eragozpen-ohar etengarria dela-eta?

2- Baiezkoan, noizkoa eta nolakoa? ¿Zer arrazoi egon zen Kontu-hartzailetzako Zuzendaritza Nagusiko funtzionarioek prestatutako proposamena ez sinatzeko?

Iruñean, 2022ko irailaren 22an

Foru parlamentaria: Cristina Ibarrola Guillén